11.12.2014 Jurnalul Oficial al Uniunii Europene L 354/45 DECIZII DECIZIA DE PUNERE ÎN APLICARE A COMISIEI din 9 decembrie 2014 de modificare a anexei II la Decizia 93/52/CEE cu privire la recunoaşterea anumitor regiuni din Franța ca oficial indemne de bruceloză (B. melitensis) [notificată cu numărul C(2014) 9218] (Text cu relevanță pentru SEE) (2014/892JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care regle- mentează schimburile intracomunitare de ovine şi caprine ('), în special anexa A capitolul 1 secţiunea I, întrucât: (1) Directiva 91/68/CEE defineşte condițiile de sănătate animală care reglementează schimburile comerciale de ovine şi caprine în Uniune. Aceasta prevede condițiile în care statele membre sau regiuni ale acestora pot fi recunoscute ca oficial indemne de bruceloză. (2)  Anexa II la Decizia 93/52/CEE () a Comisiei enumeră regiunile din statele membre recunoscute ca oficial indemne de bruceloză (B. melitensis) în conformitate cu Directiva 91/68/CEE. (3) Franţa a prezentat Comisiei documente care atestă respectarea condițiilor prevăzute în Directiva 91/68/CEE pentru recunoaşterea Franței ca oficial indemnă de bruceloză (B. melitensis) pentru 31 de regiuni administrative (departamente) noi în plus față de cele 64 de regiuni administrative (departamente) care au fost deja recunoscute ca oficial indemne de această boală şi care figurează în prezent în anexa II la Decizia 93/52/CEE. (4)  În urma unei evaluări a documentelor prezentate de Franța, cele 31 de regiuni administrative (departamente) ar trebui recunoscute ca oficial indemne de bruceloză (B. melitensis). (5)  Prin urmare, rubrica pentru Franța din anexa II la Decizia 93/52/CEE ar trebui modificată în consecinţă. (6)  Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTA DECIZIE: Articolul 1 Anexa II la Decizia 93/52/CEE se modifică în conformitate cu anexa la prezenta decizie. () JOL46,19.2.1991,p.19. (') Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (Brucella melitensis) şi recunoaşterea oficială, pentru aceste teritorii, a statutului de stat membru indemn sau de regiune indemnă (JOL 13,21.1.1993,p.14).